Diari Oficial de la Generalitat Valenciana


Sumari del DOGV 5758, del 08-05-2008 (2008/4537)

Assumpte civil 000974/2007. Notificació de la sentència a María Barrón Manzano.
-------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4537


Data del document
:   22-02-2008

Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Descriptors 

:   * sistema judicial

Assumpte civil 000974/2007. Notificació de la sentència a María Barrón Manzano. [2008/4537]  
Judici verbal (desnonament per falta de pagament) 000974/2007   
Part demandant: María del Carmen Andreu Gómez  
Part demandada: María Barrón Manzano  
Sobre: verbals arrendataris i precaris  
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Que amb l'estimació substancial de la demanda interposada per María del Carmen Andreu Gómez, representada per la procuradora dels tribunals Julia Salgado López, contra María Barrón Manzano, en situació processal de rebel·lia, declare resolt per falta de pagament de les rendes pactades i quantitats assimilades el contracte d'arrendament subscrit pel demandant i el demandat, l'1 de desembre de 2006, sobre l'habitatge situat al carrer de la Concòrdia, 50, 3r, de Torrevieja (Alacant), i, en conseqüència, condemne la demandada a deixar lliure i a entera disposició de l'actora l'esmentat habitatge objecte del contracte, amb l'advertència de llançament si, una vegada ferma la present resolució, no la desallotja dins del termini legal; i condemne la demandada a pagar a l'actora la quantitat de dos mil quatre-cents setanta-cinc euros (2.475 €), així com al pagament de les costes processals.  
Contra esta resolució s'hi pot interposar un recurs d'apel·lació per a davant l'Audiència Provincial d'Alacant, que es prepararà per escrit davant este Jutjat en el termini de cinc dies, en què se citarà la resolució impugnada i la voluntat de recórrer, amb expressió dels pronunciaments que s'impugnen.  
Esta notificació es realitzarà, pel que fa al demandat rebel, personalment, en la forma establida en l'article 161 de la Llei d'Enjudiciament Civil. Però si el demandat es troba en parador desconegut, la notificació es farà a través d'edictes.  
Esta és la meua sentència, definitivament jutjant en primera instància, que pronuncie, mane i firme».  
Publicació. La sentència anterior la va llegir i publicar el magistrat jutge que la va dictar mentre estava celebrant audiència pública en el dia de hui, davant meu el secretari, que en done fe.  
Atés el desconeixement de l'actual domicili o residència de la part demandada, mitjançant la sentència de data 20 de febrer de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de sentència de data 20 de febrer de 2008.  
Torrevieja, 22 de febrer de 2008.- La secretària judicial: Ana María Lacalle Espallardo.